Diari Oficial de la Generalitat Valenciana


Sumari del DOGV 6158, del 03-12-2009 (2009/13037)

RESOLUCIÓ d'1 de desembre de 2009, del director general del Secretariat del Consell, de la Conselleria d'Indústria, Comerç i Innovació, per la qual es disposa la publicació de l'addenda al conveni de col·laboració subscrit l'1 de desembre de 1999 entre el Consell General del Poder Judicial i la Generalitat, en matèria d'acreditació del Dret Civil propi de la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6158

Data del DOGV
:   03-12-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/13127


Data del document
:   01-12-2009

Organisme emissor
:   Conselleria d'Indústria, Comerç i Innovació

Tipus de document
:   Resolució

Descriptors 

:   * Dret civil
    * Dret regional
    * cooperació administrativa
    * poder judicial

RESOLUCIÓ d'1 de desembre de 2009, del director general del Secretariat del Consell, de la Conselleria d'Indústria, Comerç i Innovació, per la qual es disposa la publicació de l'addenda al conveni de col·laboració subscrit l'1 de desembre de 1999 entre el Consell General del Poder Judicial i la Generalitat, en matèria d'acreditació del Dret Civil propi de la Comunitat Valenciana. [2009/13886]  
El Consell General del Poder Judicial i la Generalitat, han subscrit, després de la tramitació prèvia reglamentària, el 27 de novembre de 2009, l'addenda al conveni de col·laboració subscrit l'1 de desembre de 1999 entre el Consell General del Poder Judicial i la Generalitat, en matèria d'acreditació del Dret Civil propi de la Comunitat Valenciana.  
En compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Comunitat Valenciana l'esmentat conveni, que ha quedat inscrit en el Registre de Convenis de la Generalitat amb el número 2328/2009, i que figura com a annex d'esta resolució.  
Valencia, 1 de desembre de 2009.- El director general del Secretariat del Consell: Ángel Mompó Romero.  
Addenda al conveni de col·laboració subscrit entre el Consell General del Poder Judicial i la Generalitat, en matèria d'acreditació del Dret Civil, propi de la Comunitat Valenciana  
València, 27 de novembre de 2009  
Reunits  
Paula Sánchez de León Guardiola, consellera de Justícia i Administracions Públiques de la Generalitat, autoritzada per a aquest acte per acord del Consell de 25 de setembre de 2009.  
I Fernando de Rosa Torner, vicepresident del Consell General del Poder Judicial i delegat per a la Comunitat Valenciana, i Grabriela Bravo Sanestanislao, vocal delegada per a la Comunitat Valenciana, autoritzats per a aquest acte per acord del Ple del Consell General del Poder judicial, celebrat el 26 de març de 2009.  
Exposen  
Que l'1 de desembre de 1999, ambdues parts van subscriure un conveni de col·laboració en matèria d'acreditació del Dret Civil propi de la Comunitat Valenciana, la clàusula setena del qual establia un període de vigència fins al 31 de desembre de 1999, que es podria prorrogar per anualitats successives.  
Que anualment s'aprova una addenda al referit conveni de col·laboració, en què es prorroga la seua vigència.  
Que havent finalitzat el període de vigència i sent voluntat de les parts prorrogar expressament l'esmentat Conveni, amb la finalitat que els membres de la carrera judicial que aspiren a llocs de la Comunitat Valenciana puguen rebre cursos de Dret Civil i, posteriorment, acreditar els seus coneixements als efectes previnguts en l'article 111 del Reglament 1/1995, de la Carrera Judicial, les parts formulen la present addenda, que se subjectarà a les següents:  
Clàusules  
Primera  
Prorrogar el conveni de col·laboració subscrit entre les parts l'1 de desembre de 1999, en matèria d'acreditació del Dret Civil propi de la Comunitat Valenciana, fins al 31 de desembre de 2009.  
Segona  
En virtut d'allò que s'ha establit per la clàusula sisena del conveni de referència, per a l'exercici 2009, està prevista la celebració del corresponent Curs de Dret Civil en la pròrroga per al dit exercici del conveni de col·laboració, subscrit entre les mateixes parts, per a la formació continuada de jutges i magistrats amb destinació en aquesta Comunitat; tot i que també podran inscriure-se'n els membres de la carrera judicial destinats fora de la Comunitat, que aspiren a places en aquesta. Per la qual cosa el curs serà sufragat, al 50%, per ambdues parts, en el marc del conveni de formació de referència, en què ja ha estat consignada la corresponent quantitat.  
La consellera de Justícia i Administracions Públiques: Paula Sánchez de León Guardiola.  
El vicepresident del Consell General del Poder judicial i delegat per a la Comunitat Valenciana: Fernando de Rosa Torner.  
Vocal delegada del Consell General del Poder judicial per a la Comunitat Valenciana: Gabriela Bravo Sanestanislao.